उनकी ख्याति फ़ैल रही थी. और किस्मत अभी भी बदल रही थी परवान चढ़ रही थी. एक दिन कमानी ट्यूब्स के कुछ मजदूर उनके पास पहुंचे और कमानी ट्यूब्स कंपनी को अपने हाथों में लेने की कल्पना से प्रार्थना की. कमानी ट्यूब्स की अपनी ही एक अजीब कहानी थी. मालिक की मृत्यु के बाद बच्चो में मालिकाना हक़ को लेकर झगड़ा हुआ. कोर्ट में केस गया. सुप्रीम कोर्ट में वर्कर यूनियन ने केस डाला और कहा कि तत्कालीन मालिक कंपनी का अहित कर रहे हैं और कंपनी का मालिकाना हक़ मजदूरों को दिया जाये. सन 87 में अपने एक ऐतिहासिक फैसले में सुप्रीम कोर्ट ने मजदूरों की बात मान ली. कंपनी मजदूरों को सौंप दी.